Percy Ernst Schramm

**Percy Ernst Schramm** (født 14. oktober 1894 i Hamburg, død 12. november 1970 i Göttingen) var en tysk historiker. Han er internasjonalt kjent for sin forskning på politisk symbolisme og ritualer, spesielt middelalderens statsideologier og hvordan herskerne i Det tysk-romerske rike presenterte sin autoritet gjennom bilder og ritualer, samt på overføringen av ideer om Romerriket i middelalderens politiske og religiøse tenkning. Hans arbeid på dette området er fortsatt av grunnleggende betydning innen kunsthistorie og politisk teori. Schramm er også kjent for sin forskning på bystaten Hamburgs historie, herunder det monumentale tobindsverket *Neun Generationen* om hans egen hanseatiske familie og dens omkrets, og dermed Hamburgs ledende samfunnslag, over tre århundrer. For militærhistorikere er Schramm dessuten kjent for å ha ført de offisielle krigsdagbøkene for Oberkommando der Wehrmacht i perioden 1943–45, samt for sine bøker om nyere militærhistorie.

Schramm tok doktorgraden i 1922 med en avhandling om Otto III av Det tysk-romerske rike. Dobbeltverket *Kaiser, Rom und Renovatio* fra 1929 markerte hans gjennombrudd som anerkjent historiker. Han var fra 1929 til 1963, med et avbrudd under krigen da han tjenestegjorde som major, professor i historie ved Universität Göttingen.

Percy Ernst Schramm tilhørte en kjent hanseatisk kjøpmannsfamilie i Hamburg og var sønn av advokat, senator og andreborgermester (visestatsminister) i Hamburg Max Schramm. Han var far til den kjente Øst-Europa-historikeren Gottfried Schramm.

Schramm mottok ordenen Pour le mérite für Wissenschaft und Künste i 1958 og var dens kansler fra 1963 til sin død. Han mottok i 1964 også Österreichisches Ehrenzeichen für Wissenschaft und Kunst, og ble tildelt flere andre utmerkelser.

Han deltok som soldat (og etterhvert offiser) i første verdenskrig og ble for sin innsats tildelt Jernkorset klasse 1. Han deltok som offiser i starten av andre verdenskrig, men ble overført til en skrivebordsjobb i 1941.

Han ble medlem av SA i 1934 og søkte om medlemskap i NSDAP i 1937, men fordi ledelsen hadde tvil vedrørende hans politiske ståsted ble ikke medlemskapet godkjent før i 1939.

## Utvalgte verk
*1928. *Die zeitgenössischen Bildnisse Karls des Grossen*. Leipzig.
*1928. *Die deutschen Kaiser und Könige in Bildern ihrer Zeit, 751-1190*. Berlin.
*1930. *Kaiser, Rom und Renovatio*. Leipzig.
*1937. *Geschichte des englischen Königtums im Lichte der Krönung*. Weimar. Oversatt til engelsk som *A History of the English Coronation*, Oxford, 1937.
*1939. *Der König von Frankreich: das Wesen der Monarchie vom 9. zum 16. Jahrhundert*. Darmstadt.
*1949. *Kaufleute zu Haus und über See. Hamburgische Zeugnisse des 17., 18. und 19. Jahrhunderts*. Hamburg, Hoffmann und Campe.
*1954-1978. With others. *Herrschaftszeichen und Staatssymbolik: Beiträge zu ihrer Geschichte vom dritten bis zum sechzehnten Jahrhundert*. Stuttgart.
*1962. *Hitler als militärischer Führer. Erkenntnisse und Erfahrungen aus dem Kriegstagebuch des Oberkommandos der Wehrmacht*. Frankfurt am Main / Bonn.
*1962-1978. Med Florentine Mütherich. *Denkmale der deutschen Könige und Kaiser: Ein Beitrag zur Herrschergeschichte*. München.
*1963/4. *Neun Generationen: Dreihundert Jahre deutscher Kulturgeschichte im Lichte der Schicksale einer Hamburger Bürgerfamilie (1648–1948)*. Göttingen. To bind på til sammen 1148 sider.
*1968-71. *Kaiser, Könige und Päpste: Gesammelte Aufsätze zur Geschichte des Mittelalters*. 4 vols. in 5. Stuttgart.

## Referanser


## Litteratur
*Annelies Ritter, *Veröffentlichungen von Professor Dr phil Percy Ernst Schramm, Göttingen.* Mimeographed (Göttingen 1960) 96 pages.
*Carl Amery, *Capitulation: The Lesson of German Catholicism* translated by Edward Quinn (New York: Herder and Herder 1967). Originally published in German, Hamburg: Rowohlt, 1963.
*Janos Bak, "Percy Ernst Schramm," in *Medieval Scholarship. Biographical Studies on the Formation of a Discipline*, ed. Helen Damico & Joseph B. Zavadil (New York & London: Garland Press, 1995), 247-262.
*Norbert Kamp, "Percy Ernst Schramm und die Mittelalterforschung," in *Geschichtswissenschaft in Göttingen*, ed. Hartmut Boockmann & Herman Wellenreuther (Göttingen: Vandenhoeck & Ruprecht, 1987), 344-63.
*Classen, P og Scheibert, P (1964) *Festschrift Percy Ernst Schramm*, Band I and II, Franz Steiner Verlag.